261 
Hab. fossilis in calce tertiaria promontorii Tiikkaragani. 
Omnes testae fractae, neque rite distinguendae, 8-9 lin. latae, 6 fere 
lin. longae, inaequilaterales , dens medius fossaque prope eum profunda, 
ampla, alii duo laterales, elongato -triangulares lamellas constituentes, 
vix itaque cardinem Crassalellae, at potius Maclrae coeflicientes, neque 
ulli alii generi magis conferendae (*); testae millies millenae sibi invicem 
impositae et agglutinatae , nulla alia massa intercedente , iisque solis , 
quod videtur, tertiariae rupes totae quantae constructae; testae invicem 
appositae et conglutinatae, interstitia inter se linquentes, nulla alia massa 
praevia neque nucleis distinctioribus obviis ; testae in ceteris nitentes prop- 
ter exiguas crystallos calcis carbonicae ubivis in iis obvias, vix tamen 
rite distinguendas. 
Tota massa friabilis , propterea quod testae passim tenuissimae, licet 
latiores , nullo caemento adhaerent ; tamen in caspio mari hodie desi- 
derantur, neque etiam eadem species in Ponto adesse videtur. Mactra- 
rum quoque plures species , e formatione tertiaria volhynico-podolica 
effossas , ejusdem aevi cum caspiis fuisse probabile est. 
Haec denique species prope Bacuam castellum in arena tertiaria, e 
fragmentis conchyliorum fossilium exstructa, obvenit (v. fig. 27. 28.) ; testa 
ejus planiuscula, elongato-ovalis, concentrice sulcata , sulci ad marginem 
inferiorem distinctiores, rudiores, incrementi strata indicantes ; vertex in 
media testa situs , prominulus , non tumidus , paullulum anteriora spec- 
tans , lunula vix conspicua, margine inferiore integro. 
Latitudo testae transversa pollicaris et quod excurrit, altitudo ad 9 
lin. accedit; at crassities SVa lin. excedit. 
(*) Pridem habui lestas has pro Donacibus v. Reise auf d. kasp. Meere. I. 1. pag. 68. 
